CELEX: 62021TN0129
Language: sk
Date: 2021-03-01 00:00:00
Title: Vec T-129/21: Žaloba podaná 1. marca 2021 – Colombani/ESVČ

10.5.2021   
            
            
               SK
            
            
               Úradný vestník Európskej únie
            
            
               C 182/59
            
         
      Žaloba podaná 1. marca 2021 – Colombani/ESVČ
      (Vec T-129/21)
      (2021/C 182/79)
      Jazyk konania: francúzština
      
         Účastníci konania
      
      
         Žalobca: Jean-Marc Colombani (Auderghem, Belgicko) (v zastúpení: N. de Montigny, avocate)
      
         Žalovaná: Európska služba pre vonkajšiu činnosť
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie, ktorým ESVČ zamietla kandidatúru žalobcu na pracovné miesto vedúceho delegácie EÚ v Kanade, oznámené nótou zo 6. júla 2020 podpísaným riaditeľkou ľudských zdrojov,
               
            
                  —
               
               
                  zrušil rozhodnutie, ktorým ESVČ zamietla kandidatúru žalobcu na pracovné miesto riaditeľa pre Stredný východ a Severnú Afriku (AMNO), oznámené nótou zo 17. apríla 2020 podpísaným riaditeľkou ľudských zdrojov,
               
            
                  —
               
               
                  zrušil rozhodnutie ESVČ o zamietnutí sťažnosti R/353/20,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby uvádza žalobca päť žalobných dôvodov.
      
                  1.
               
               
                  Prvý žalobný dôvod je založený na protiprávnosti zamietnutia kandidatúry žalobcu ako vnútroštátneho diplomata, ako aj na námietke nezákonnosti oznámenia o výberovom konaní uvedenom v žalobe, teda oznámenia o výberovom konaní týkajúceho sa pracovného miesta riaditeľa pre Stredný východ a Severnú Afriku (AMNO) (oznámenie o výberovom konaní 2020/48) a pracovného miesta vedúceho delegácie v Kanade (oznámenie o výberovom konaní 2020/134).
               
            
                  2.
               
               
                  Druhý žalobný dôvod je založený na zjavne nesprávnom posúdení výberového kritéria týkajúceho sa skúseností so strednou úrovňou riadenia (middle management) resp. s porovnateľnými úlohami počas najmenej dvoch rokov.
               
            
                  3.
               
               
                  Tretí žalobný dôvod je založený na porušení zásady rovnosti zaobchádzania a zákazu diskriminácie, právnej istoty a predvídateľnosti, keďže posúdenie pracovných skúseností sa voči žalobcovi uplatnili prísne, na rozdiel od flexibility, ktorá bola uplatnená voči ostatným uchádzačom, a na porušení článku 27 Služobného poriadku úradníkov Európskej únie.
               
            
                  4.
               
               
                  Štvrtý žalobný dôvod je založený na zjavne nesprávnom posúdení platovej triedy žalobcu a na porušení zásady, podľa ktorej sa nikto nemôže odvolávať na svoju vlastnú chybu.
               
            
                  5.
               
               
                  Piaty žalobný dôvod je založený zjavne nesprávnom posúdení typu úloh, ktoré vykonáva žalobca.